ประกาศธนาคารแห่งประเทศไทยประกาศธนาคารแห่งประเทศไทยเรื่องดอกเบี้ยและส่วนลดที่บริษัทเงินทุนอาจจ่ายหรืออาจเรียกได้ ๑.เหตุผลในการออกประกาศเพื่อให้อัตราดอกเบี้ยเงินฝากลอยตัวอย่างแท้จริงซึ่งจะทำให้ผู้ฝากเงินได้รับผลตอบแทนอย่างเต็มที่ตลอดจนกระตุ้นให้สถาบันการเงินแข่งขันกันอย่างเสรีและเพื่อให้เกิดความโปร่งใสและมีความชัดเจนในทางปฏิบัติ๒.อำนาจตามกฎหมายธนาคารแห่งประเทศไทยอาศัยอำนาจตามความในมาตรา๓๐ (๑)และ (๒) แห่งพระราชบัญญัติการประกอบธุรกิจเงินทุนธุรกิจหลักทรัพย์ และธุรกิจเครดิตฟองซิเอร์ พ.ศ. ๒๕๒๒ ออกข้อกำหนดด้วยความเห็นชอบของรัฐมนตรีว่าการกระทรวงการคลัง๓.ขอบเขตการบังคับใช้ประกาศฉบับนี้ให้ใช้บังคับกับบริษัทเงินทุนและบริษัทเงินทุนหลักทรัพย์ตามกฎหมายว่าด้วยธุรกิจเงินทุนธุรกิจหลักทรัพย์ และธุรกิจเครดิตฟองซิเอร์ ทุกบริษัท๔.เนื้อหา๔.๑ ให้ยกเลิกประกาศธนาคารแห่งประเทศไทยเรื่อง ดอกเบี้ยและส่วนลดที่บริษัทเงินทุนอาจจ่ายหรืออาจเรียกได้ ลงวันที่ ๑๘ตุลาคม ๒๕๔๒๔.๒ให้บริษัทเงินทุนถือปฏิบัติเกี่ยวกับการจ่ายดอกเบี้ยหรือส่วนลดดังต่อไปนี้(๑)เงินกู้ยืมหรือได้รับจากประชาชนที่ต้องชำระคืนเมื่อทวงถามให้จ่ายดอกเบี้ยได้ตามอัตราที่บริษัทเงินทุนประกาศกำหนด(๒)เงินกู้ยืมหรือได้รับจากประชาชนที่มีกำหนดเวลาชำระคืนและเงินฝากที่ต้องจ่ายคืนเมื่อสิ้นระยะเวลาที่กำหนดไว้โดยการออกบัตรเงินฝาก(Negotiable Certificate of Deposit) ให้จ่ายดอกเบี้ยหรือส่วนลดได้ตามอัตราที่บริษัทเงินทุนประกาศกำหนดทั้งนี้ บริษัทเงินทุนอาจกำหนดอัตราดอกเบี้ยหรือส่วนลดสำหรับลูกค้าบางรายแตกต่างจากอัตราที่กำหนดจ่ายสำหรับประชาชนทั่วไปแต่ต้องไม่เกินร้อยละ๐.๕จากอัตราที่กำหนดจ่ายสำหรับประชาชนทั่วไปในกรณีที่บริษัทเงินทุนยินยอมชำระคืนเงินก่อนครบกำหนดระยะเวลาให้จ่ายดอกเบี้ยหรือส่วนลดได้ไม่เกินอัตราที่บริษัทเงินทุนประกาศกำหนดเว้นแต่ในกรณีที่บริษัทเงินทุนใดไม่อาจดำเนินกิจการได้ตามปกติเพื่อประโยชน์ของประชาชนและเศรษฐกิจโดยส่วนรวมธนาคารแห่งประเทศไทยอาจผ่อนผันให้จ่ายดอกเบี้ยหรือส่วนลดได้เกินกว่าอัตราที่บริษัทเงินทุนประกาศกำหนดก็ได้ในการผ่อนผันนั้นธนาคารแห่งประเทศไทยจะกำหนดเงื่อนไขใดๆ ไว้ด้วยก็ได้(๓)กรณีที่เอกสารการกู้ยืมเงินตั๋วสัญญาใช้เงินหรือบัตรเงินฝากมีวันครบกำหนดชำระเงินตรงกับวันหยุดทำการของบริษัทเงินทุนให้ถือเอาวันทำการวันแรกถัดจากวันหยุดทำการนั้นเป็นวันครบกำหนดชำระเงินตามเอกสารดังกล่าว ทั้งนี้ให้บริษัทเงินทุนคิดดอกเบี้ยให้สำหรับวันหยุดทำการนั้นด้วยตามอัตราดอกเบี้ยที่ระบุไว้ในเอกสารกรณีเป็นบัตรเงินฝากที่ไม่กำหนดอัตราดอกเบี้ยให้บริษัทเงินทุนคิดดอกเบี้ยสำหรับวันหยุดทำการนั้นไม่ต่ำกว่าอัตราดอกเบี้ยเงินกู้ยืมเมื่อทวงถามตามที่บริษัทเงินทุนนั้นประกาศกำหนด(๔)บริษัทเงินทุนอาจกำหนดอัตราดอกเบี้ยหรือส่วนลดของตั๋วสัญญาใช้เงินที่ลงวันออกตั๋วล่วงหน้าตามอัตราที่ใช้บังคับอยู่ในวันเจรจากับลูกค้าก็ได้โดยช่วงห่างระหว่างวันเจรจากับวันออกตั๋วจะต้องไม่เกิน๔ วันทำการ และมีหลักฐานการอ้างอิงอัตราดอกเบี้ยในวันเจรจาแนบสำเนาตั๋วไว้ด้วย(๕)บริษัทเงินทุนอาจกำหนดอัตราดอกเบี้ยของตั๋วสัญญาใช้เงินที่ใช้เป็นประกันเงินให้กู้ยืมเต็มจำนวน(back to back) แตกต่างจากอัตราที่ประกาศได้(๖)บริษัทเงินทุนอาจกำหนดจ่ายดอกเบี้ยในอัตราเดียวกันแก่ลูกค้าทุกรายตามวงเงินรวมของกลุ่มลูกค้าได้ ทั้งนี้บริษัทเงินทุนจะต้องประกาศคุณสมบัติของกลุ่มลูกค้าไว้อย่างชัดเจนและมีสมุดทะเบียนคุมรายชื่อลูกค้าแยกแต่ละกลุ่มด้วย(๗)บริษัทเงินทุนอาจจ่ายดอกเบี้ยของตั๋วสัญญาใช้เงินเป็นรายเดือนก็ได้โดยให้ประกาศเงื่อนไขและประเภทลูกค้าให้ชัดเจน(๘)ให้บริษัทเงินทุนประกาศค่าธรรมเนียมการรับอาวัลตั๋วสัญญาใช้เงินที่บริษัทเงินทุนออกในการกู้ยืมเงินหรือรับเงินจากลูกค้าและมีธนาคารพาณิชย์รับอาวัลตามที่ได้ตกลงไว้กับธนาคารพาณิชย์แต่ละแห่งสำหรับกรณีที่บริษัทเงินทุนคิดค่าธรรมเนียมดังกล่าวจากลูกค้าให้บริษัทเงินทุนประกาศกำหนดอัตราดอกเบี้ยสำหรับเงินกู้ยืมหรือได้รับจากประชาชนและอัตราดอกเบี้ยหรือส่วนลดสำหรับบัตรเงินฝากตามจำนวนเงินระยะเวลาการกู้ยืมหรือรับเงินหรือรับฝากเงิน และเงื่อนไขรวมทั้งประกาศสูตรหรือวิธีการคำนวณราคาบัตรเงินฝากธนาคารพาณิชย์และบริษัทเงินทุนอื่นที่บริษัทเงินทุนจะซื้อหรือขาย๔.๓ให้บริษัทเงินทุนถือปฏิบัติเกี่ยวกับการเรียกดอกเบี้ยเงินให้กู้ยืมและส่วนลดดังต่อไปนี้(๑)ให้บริษัทเงินทุนประกาศกำหนดอัตราดอกเบี้ยและส่วนลดสูงสุดแต่ละประเภทที่บริษัทเงินทุนจะเรียกจากลูกค้าทั่วไปลูกค้าชั้นดี และลูกค้าที่ปฏิบัติผิดเงื่อนไข รวมทั้งเงื่อนไขต่างๆ (ถ้ามี) ซึ่งรวมถึงการประกาศกำหนด(ก)อัตราดอกเบี้ยและส่วนลดของเงินให้กู้ยืมแต่ละประเภท(ข)อัตราดอกเบี้ยที่บริษัทเงินทุนจะเรียกจากลูกค้าสำหรับเงินที่ได้จ่ายไปตามภาระผูกพันเพื่อลูกค้า(๒)ให้บริษัทเงินทุนเรียกดอกเบี้ยหรือส่วนลดจากลูกค้าได้ไม่เกินอัตราสูงสุดที่บริษัทเงินทุนประกาศกำหนดสำหรับลูกค้าแต่ละประเภทตาม(๑)เว้นแต่ในกรณีลูกค้าปฏิบัติผิดเงื่อนไขบริษัทเงินทุนจะเรียกดอกเบี้ยและส่วนลดรวมทั้งค่าธรรมเนียมที่เกี่ยวข้องกับการให้กู้ยืมรวมกันทั้งสิ้นได้ไม่เกินอัตราดอกเบี้ยสูงสุดที่บริษัทเงินทุนประกาศกำหนดสำหรับลูกค้าที่ปฏิบัติผิดเงื่อนไข(๓)การให้กู้ยืมเพื่อการจัดหาที่อยู่อาศัยแก่ผู้มีรายได้น้อยตามหลักเกณฑ์ที่ธนาคารแห่งประเทศไทยกำหนดเฉพาะรายที่ได้ทำสัญญาผูกพันไว้ก่อนวันที่๑ มิถุนายน ๒๕๓๕ ให้เรียกได้ไม่เกินอัตราดอกเบี้ยสูงสุดสำหรับลูกค้าทั่วไปที่บริษัทเงินทุนประกาศกำหนดในแต่ละคราวหักด้วยอัตราร้อยละ๑.๕ต่อปี๔.๔ให้บริษัทเงินทุนจัดส่งสำเนาประกาศตามข้อ ๔.๒ และข้อ ๔.๓ ให้ธนาคารแห่งประเทศไทยทราบภายใน ๓วันนับแต่วันที่บริษัทเงินทุนออกประกาศและทุกคราวที่ออกประกาศเปลี่ยนแปลง พร้อมทั้งให้ปิดประกาศดังกล่าวในที่เปิดเผยณ สำนักงานของบริษัทเงินทุนนั้นทุกแห่ง และแจ้งอัตราดอกเบี้ยหรือส่วนลดจำนวนเงินและระยะเวลาของตั๋วแลกเงินที่บริษัทเงินทุนออกในแต่ละคราวให้ธนาคารแห่งประเทศไทยทราบด้วยให้บริษัทเงินทุนจัดเก็บต้นฉบับของประกาศดังกล่าวไม่ว่าจะอยู่ในรูปของเอกสารสื่อบันทึกโดยเครื่องคอมพิวเตอร์ หรือในรูปแบบใดๆ เป็นเวลาไม่ต่ำกว่า ๑๐ ปีเพื่อจัดให้ลูกค้าหรือศาล ตามที่ร้องขอ๔.๕ประกาศนี้ไม่ใช้บังคับแก่กรณีการกู้ยืมเงินหรือรับเงินและการให้กู้ยืมระหว่างบริษัทเงินทุนกับสถาบันการเงินตามกฎหมายว่าด้วยดอกเบี้ยเงินให้กู้ยืมของสถาบันการเงิน๕. [๑] วันเริ่มต้นใช้บังคับประกาศนี้ให้ใช้บังคับตั้งแต่วันที่๑๗ กุมภาพันธ์ ๒๕๔๗ เป็นต้นไปประกาศณ วันที่ ๒๕ กุมภาพันธ์ พ.ศ. ๒๕๔๗หม่อมราชวงศ์ปรีดิยาธร เทวกุลผู้ว่าการธนาคารแห่งประเทศไทยมยุรี/พิมพ์๒๕มิถุนายน ๒๕๔๗จีระ/สุนันทา/ตรวจ๓๐มิถุนายน ๒๕๔๗A+B[๑] รก.๒๕๔๗/พ๒๒ง/๔๗/๒๗ กุมภาพันธ์ ๒๕๔๗